Հետագայում, ՄԱԿ-ի 13.09.2007 թ.-ի «Բնիկ ժողովուրդների իրավունքների մասին» հռչակագրի հիման վրա, ստեղծվել է Արեւմտյան Հայաստանի հայերի ազգային ինքնության եւ քաղաքացիության ինստիտուտը, որի հիմքի վրա ձեւավորվել են Արեւմտյան Հայաստանի Հանրապետության (Հայաստան պետության) իրավական – քաղաքական եւ պետական կառույցները: Համաձայն Մարդու իրավունքների համընդհանուր հռչակագրի 21-րդ հոդվածի, սկսած 2013 թ., Արեւմտյան Հայաստանի Հանրապետությունը (Հայաստան պետություն) ձեւավորում է իշխանության օղակները`Ազգային ժողովը (Խորհրդարան), Կառավարությունը եւ Նախագահի ինստիտուտը: 2013 թվականի նոյեմբերին, առաջին անգամ, համացանցում՝ էլեկտրոնային ուղղակի քվեարկության միջոցով, անցկացվել են Արեւմտյան Հայաստանի Խորհրդարանի պատգամավորների ընտրություններ: Ընտրություններն անցկացվել են 41 երկրներում, ընտրվել են 64 պատգամավոր: